Fizarana 20 alahahady, 04 maritsa 2007; lah 3510 telo andro no tsy nody tao an-trano intsony i beza. Mitombo isan’andro ny tebiteby mahazo an- dreniny aiza no nalehany? Mbola velona ve sa sanatria efa maty? Tsy nahatombina intsony ramatoa renin’i beza fa nanatona an’ingahibe mpimasy mba hahafantarany an’izay tena marina. Toy ny fanaony ihany dia mankeo anjorofirarazana manontany ny masina ingahy mpimasy. Rehefa vita izay dia nitodika tany amin-dramatoa renin’i beza izy mitatitra an’izay voalazan’ny masina teo mitonia ianao, ramatoa, hoy ingahibe, fa zava-dehibe no hambaran’ny masina aminao. Taitra avy hatrany ramatoa raha vao nandre an’izany maty ve ny zanako? Hoy izy tafatsangana teo amin’ny toerana nipetrahany mitonia ianao, ho’aho, fa tsy maty akory ny zanakao, hoy ingahy mpimasy. Notazonin’ireo fanahy ao analandolo izy ka tsy ho afaka ao intsony raha tsy manaiky ny fangatahan’ny masina ianao inona no angatahin’ny masina amiko? Hoy ramatoa feno fitaintainana misy zavatra roa ampisafidianin’ny masina hataonao. Ny voalohany dia manome omby vositra hatao sorona ianao ka tsy maintsy haingana dia haingana ny fanaovana an’izany mba hanavotana ny ain- janakao. Vonona ve ianao hanatanteraka an’izany? Nivalaketraka ramatoa. Aiza no ahitana omby vositra? Ny fokonolona iray tanàna aza tsy nahavidy omby hatao sorona ka mainka fa izy irery? Tsy vitako izany, tompoko! Tena tsy vitako, hoy ramatoa kendakendan-dranomaso raha tsy vitanao izany, hoy ingahy mpimasy, dia ny safidy faharoa no tsy maintsy ataonao inona anefa ilay safidy faharoa , tompoko? Tsotra ihany ilay izy raha vonona ianao. Aoka ho tsorina aminao aloha fa tsy tokony ho nitranga izao zavatra manjo an’i beza izao raha tsy teo ilay dokotera vaovao eto an-tanàna io tsy azoko ny teninao tompoko, hoy ramatoa gaga. Inona no hifandraisan’i dokotera ndretsa amin’izao fitazonan’ny fanahin’analandolo an’i beza izao? Efa talohan’ny nahatongavan’i dokotera ndretsa ange i beza no nirongatra mankao foana e eny e, marina izany, saingy ity no tsy fantatrao efa saika havotsotry ny fanahy tao analandolo i beza raha tsy tonga teto io dokotera io. Manimbazimba ny hasin’analandolo sy ny masina manko izy io, ka izay no antony mahatezitra azy ireo. I beza aloha izao no niharan’ny hatezerany fa aoriana indray, raha tsy mbola miala eto an-tanàna io dokotera io, dia hahita loza avokoa ny mponina rehetra fa nahoana moa no tsy izay mahatezitra azy ireo ihany no saziany fa ny olona tsy manan-tsiny koa? Diso ianao. I beza aloha dia olona manan-tsiny satria iaraha-mahalala ny zavatra nataony tao analandolo. Noho izany, tsy afa-maina eo anoloan’ny fahatezeran’ny masina sy ny fanahin’analandolo izy raha tsy mahatanteraka an’izay zavatra angatahany aminy. Ny mponina eto an-tanàna indray, sady tsy mety mandroaka an’ilay dokotera no tsy mety manatanteraka ny sorona, ka tsy mahagaga raha hahita loza inona àry, tompoko, no tian’ny masina ho tanterahina rehefa tsy manana omby hatao sorona aho? Hoy ramatoa kivikivy ny zavatra asain’ny masina ataonao dia sady fanavotana an’i beza no fanavotana ny tanàna iray manontolo, ka mino aho fa tsy ho lavinao, hoy ingahy mpimasy nibanjina an-dramatoa misy zavatra asain’ny masina ataonao amin’i dokotera ndretsa! Nivalaketraka indray ramatoa satria fantany fa ho zava-doza noho ilay teo no tadiavin’ny masina! Hitohy